CELEX: 32007D0427
Language: sk
Date: 2007-06-20 00:00:00
Title: Rozhodnutie Rady 2007/427/SZBP z  18. júna 2007 , ktorým sa vymenúva osobitný zástupca Európskej únie v Bosne a Hercegovine

20.6.2007   
            
            
               SK
            
            
               Úradný vestník Európskej únie
            
            
               L 159/63
            
         
      ROZHODNUTIE RADY 2007/427/SZBP
   z 18. júna 2007,
   ktorým sa vymenúva osobitný zástupca Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 18 ods. 5 v spojení s článkom 23 ods. 2,
   keďže:
   
               (1)
            
            
               Rada 30. januára 2006 prijala jednotnú akciu 2006/49/SZBP, (1) ktorou sa Christian Schwarz-Schilling vymenúva za osobitného zástupcu Európskej únie (OZEÚ) v Bosne a Hercegovine.
            
         
               (2)
            
            
               Rada 7. februára 2007 prijala jednotnú akciu 2007/87/SZBP (2), ktorou sa mandát Christiana Schwarza-Schillinga ako OZEÚ v Bosne a Hercegovine mení a dopĺňa a predlžuje do 30. júna 2007.
            
         
               (3)
            
            
               Christian Schwarz-Schilling informoval generálneho tajomníka/vysokého splnomocnenca, že sa nebude uchádzať o predĺženie svojho mandátu po 30. júni 2007.
            
         
               (4)
            
            
               Na základe preskúmania jednotnej akcie 2007/87/SZBP by sa mal mandát OZEÚ predĺžiť do 29. februára 2008. Z tohto dôvodu by sa mal na zostávajúce obdobie od 1. júla 2007 do 29. februára 2008 vymenovať nový OZEÚ.
            
         
               (5)
            
            
               Generálny tajomník/vysoký splnomocnenec odporučil vymenovať Miroslava Lajčáka za nového OZEÚ v Bosne a Hercegovine.
            
         
               (6)
            
            
               Článok 49 ods. 3 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) ustanovuje, že základné akty môžu mať predovšetkým formu rozhodnutia podľa článku 18 ods. 5 zmluvy.
            
         
               (7)
            
            
               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky podľa článku 11 zmluvy,
            
         ROZHODLA TAKTO:
   Článok 1
   Vymenovanie
   Miroslav Lajčák sa týmto vymenúva za osobitného zástupcu Európskej únie (OZEÚ) v Bosne a Hercegovine na obdobie od 1. júla 2007 do 29. februára 2008. Svoje úlohy vykonáva v súlade s mandátom a podrobnými postupmi ustanovenými v jednotnej akcii 2007/87/SZBP.
   Článok 2
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. júla 2007 do 29. februára 2008 je 1 530 000 EUR.
   2.   Riadenie výdavkov je predmetom zmluvy medzi OZEÚ a Komisiou. Výdavky sú oprávnené od 1. júla 2007.
   Článok 3
   Preskúmanie
   OZEÚ predloží generálnemu tajomníkovi/vysokému splnomocnencovi, Rade a Komisii súhrnnú správu o vykonávaní svojho mandátu do polovice novembra 2007.
   Článok 4
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Článok 5
   Uverejnenie
   Toto rozhodnutie sa uverejní v Úradnom vestníku Európskej únie.
   
      V Luxemburgu 18. júna 2007
      
         
            Za Radu
         
         
            predseda
         
         F.-W. STEINMEIER
         
      
   
   
      (1)  Ú. v. EÚ L 26, 31.1.2006, s. 21. Jednotná akcia zmenená a doplnená jednotnou akciou 2006/523/SZBP (Ú. v. EÚ L 207, 27.7.2006, s. 30).
   
      (2)  Ú. v. EÚ L 35, 8.2.2007, s. 35.
   
      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).